Елисавета Багряна
Градинари

chitanka.info

Аз и моята сестричка

имаме градина.

Със лопата и мотичка

работим двамина.

На градинката ни славна

се учудват всички —

тъй са хубави и равни

нашите лехички.

В тях цветя красиви,

зеленчук, дръвчета.

Всяко клонче се покрива

със листа, цветчета.

Дойде ли пък лято, двама

с кошници в ръцете

ще берем за татко, мама

плодове, букети!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.